title: Vykonávacie nariadenie Komisie (EÚ) 2019/2102 z 27. novembra 2019, ktorým sa mení vykonávacie nariadenie (EÚ) 2015/2452, pokiaľ ide o zverejňovanie informácií použitých na výpočet úpravy na zohľadnenie kapacity odložených daní absorbovať straty (Text s významom pre EHP)

text:
                  10.12.2019

                  SK

                  Úradný vestník Európskej únie

                  L 318/6

         VYKONÁVACIE NARIADENIE KOMISIE (EÚ) 2019/2102
         z 27. novembra 2019,
         ktorým sa mení vykonávacie nariadenie (EÚ) 2015/2452, pokiaľ ide o zverejňovanie informácií použitých na výpočet úpravy na zohľadnenie kapacity odložených daní absorbovať straty
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (1), a najmä na jej článok 56,
         keďže:

                     (1)

                     Delegovaným nariadením Komisie (EÚ) 2019/981 (2) sa zmenilo delegované nariadenie Komisie (EÚ) 2015/35 (3) tak, že sa v ňom zaviedli ďalšie zásady týkajúce sa odložených daní na zabezpečenie rovnakých podmienok v Únii. Vzhľadom na uvedené zmeny by sa mali upraviť niektoré vzory stanovené vo vykonávacom nariadení Komisie (EÚ) 2015/2452 (4).

                     (2)

                     Vykonávacie nariadenie (EÚ) 2015/2452 by sa preto malo zodpovedajúcim spôsobom zmeniť.

                     (3)

                     Zmeny delegovaného nariadenia (EÚ) 2015/35, na základe ktorých sa vyžaduje zverejňovanie informácií použitých na výpočet úpravy na zohľadnenie kapacity odložených daní absorbovať straty, sa majú uplatňovať od 1. januára 2020. Cieľom zmien stanovených v tomto nariadení je začleniť uvedené požiadavky do príslušných vzorov stanovených vo vykonávacom nariadení (EÚ) 2015/2452. Preto by sa toto nariadenie malo uplatňovať od rovnakého dátumu.

                     (4)

                     Toto nariadenie vychádza z návrhu vykonávacích technických predpisov, ktorý Komisii predložil Európsky orgán pre poisťovníctvo a dôchodkové poistenie zamestnancov.

                     (5)

                     Európsky orgán pre poisťovníctvo a dôchodkové poistenie zamestnancov vykonal otvorené verejné konzultácie k návrhu vykonávacích technických predpisov, z ktorých toto nariadenie vychádza, analyzoval možné súvisiace náklady a prínosy a požiadal o stanovisko Skupinu zainteresovaných strán v poisťovníctve a zaisťovníctve vytvorenú na základe článku 37 nariadenia Európskeho parlamentu a Rady (EÚ) č. 1094/2010 (5),

               PRIJALA TOTO NARIADENIE:

            Článok 1
            Vykonávacie nariadenie (EÚ) 2015/2452 sa mení takto:

                        1.

                        Príloha I sa mení v súlade s prílohou I k tomuto nariadeniu.

                        2.

                        Príloha II sa mení v súlade s prílohou II k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. januára 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. novembra 2019

                  Za Komisiu

                  Predseda

               Jean-Claude JUNCKER

            (1)  Ú. v. EÚ L 335, 17.12.2009, s. 1.

            (2)  Delegované nariadenie Komisie (EÚ) 2019/981 z 8. marca 2019, ktorým sa mení delegované nariadenie (EÚ) 2015/35, ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) (Ú. v. EÚ L 161, 18.6.2019, s. 1).

            (3)  Delegované nariadenie Komisie (EÚ) 2015/35 z 10. októbra 2014, ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) (Ú. v. EÚ L 12, 17.1.2015, s. 1).

            (4)  Vykonávacie nariadenie Komisie (EÚ) 2015/2452 z 2. decembra 2015, ktorým sa stanovujú vykonávacie technické predpisy, pokiaľ ide o postupy, formáty a vzory správy o solventnosti a finančnom stave v súlade so smernicou Európskeho parlamentu a Rady 2009/138/ES (Ú. v. EÚ L 347, 31.12.2015, s. 1285).

            (5)  Nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (Ú. v. EÚ L 331, 15.12.2010, s. 48).

            PRÍLOHA I
            Príloha I k vykonávaciemu nariadeniu (EÚ) 2015/2452 sa mení takto:

                        1.

                        Vo vzore S.25.01.21 – Kapitálová požiadavka na solventnosť – pre podniky používajúce štandardný vzorec sa dopĺňajú tieto tabuľky:

                                    „Prístup k daňovej sadzbe

                                                Áno/Nie

                                                C0109

                                                Prístup založený na priemernej daňovej sadzbe

                                                R0590

                                    Výpočet kapacity odložených daní absorbovať straty

                                                Kapacita odložených daní absorbovať straty

                                                C0130“

                                                Kapacita odložených daní absorbovať straty

                                                R0640

                                                Kapacita odložených daní absorbovať straty odôvodnená zrušením odložených daňových záväzkov

                                                R0650

                                                Kapacita odložených daní absorbovať straty odôvodnená odkazom na pravdepodobný budúci zdaniteľný hospodársky zisk

                                                R0660

                                                Kapacita odložených daní absorbovať straty odôvodnená prenosom do minulých období, bežný rok

                                                R0670

                                                Kapacita odložených daní absorbovať straty odôvodnená prenosom do minulých období, budúce roky

                                                R0680

                                                Maximálna kapacita odložených daní absorbovať straty

                                                R0690

                        2.

                        Vo vzore S.25.02.21 – Kapitálová požiadavka na solventnosť – pre podniky používajúce štandardný vzorec a čiastočný vnútorný model sa dopĺňajú tieto tabuľky:

                                    „Prístup k daňovej sadzbe

                                                Áno/Nie

                                                C0109

                                                Prístup založený na priemernej daňovej sadzbe

                                                R0590

                                    Výpočet kapacity odložených daní absorbovať straty

                                                Kapacita odložených daní absorbovať straty

                                                C0130“

                                                Suma/odhad kapacity odložených daní absorbovať straty

                                                R0640

                                                Suma/odhad kapacity odložených daní absorbovať straty odôvodnenej zrušením odložených daňových záväzkov

                                                R0650

                                                Suma/odhad kapacity odložených daní absorbovať straty odôvodnenej odkazom na pravdepodobný budúci zdaniteľný hospodársky zisk

                                                R0660

                                                Suma/odhad kapacity odložených daní absorbovať straty odôvodnenej prenosom do minulých období, bežný rok

                                                R0670

                                                Suma/odhad kapacity odložených daní absorbovať straty odôvodnenej prenosom do minulých období, budúce roky

                                                R0680

                                                Suma/odhad maximálnej kapacity odložených daní absorbovať straty

                                                R0690

                        3.

                        Vo vzore S.25.03.21 – Kapitálová požiadavka na solventnosť – pre podniky používajúce úplné vnútorné modely sa dopĺňajú tieto tabuľky:

                                    „Prístup k daňovej sadzbe

                                                Áno/Nie

                                                C0109

                                                Prístup založený na priemernej daňovej sadzbe

                                                R0590

                                    Výpočet kapacity odložených daní absorbovať straty

                                                Kapacita odložených daní absorbovať straty

                                                C0130“

                                                Suma/odhad kapacity odložených daní absorbovať straty

                                                R0640

                                                Suma/odhad kapacity odložených daní absorbovať straty odôvodnenej zrušením odložených daňových záväzkov

                                                R0650

                                                Suma/odhad kapacity odložených daní absorbovať straty odôvodnenej odkazom na pravdepodobný budúci zdaniteľný hospodársky zisk

                                                R0660

                                                Suma/odhad kapacity odložených daní absorbovať straty odôvodnenej prenosom do minulých období, bežný rok

                                                R0670

                                                Suma/odhad kapacity odložených daní absorbovať straty odôvodnenej prenosom do minulých období, budúce roky

                                                R0680

                                                Suma/odhad maximálnej kapacity odložených daní absorbovať straty

                                                R0690

            PRÍLOHA II
            Príloha II k vykonávaciemu nariadeniu (EÚ) 2015/2452 sa mení takto:

                        1.

                        V oddiele „S.25.01 – Kapitálová požiadavka na solventnosť – pre podniky používajúce štandardný vzorec“ sa do tabuľky dopĺňajú tieto riadky:

                                    „Prístup k daňovej sadzbe

                                    R0590/C0109

                                    Prístup založený na priemernej daňovej sadzbe

                                    Použije sa jedna z možností z tohto uzavretého zoznamu:
                                    1 – áno
                                    2 – nie
                                    3 –neuplatňuje sa, keďže kapacita odložených daní absorbovať straty sa nepoužíva (v tomto prípade sa bunky R0640 až R0690 neuplatňujú)
                                    Pozri usmernenia EIOPA týkajúce sa kapacity technických rezerv a odložených daní absorbovať straty (EIOPA-BoS-14/177) (*1)

                                       Výpočet úpravy zohľadňujúcej kapacitu odložených daní absorbovať straty

                                    R0640/C0130

                                    Kapacita odložených daní absorbovať straty

                                    Suma kapacity odložených daní absorbovať straty, ako sa vymedzuje v článku 207 delegovaného nariadenia (EÚ) 2015/35. Suma kapacity absorbovať straty uvedená v tejto bunke by mala byť rovnaká ako hodnota v bunke R0150/C0100 vzoru S.25.01.

                                    R0650/C0130

                                    Kapacita odložených daní absorbovať straty odôvodnená zrušením odložených daňových záväzkov

                                    Suma kapacity odložených daní absorbovať straty, ktorá je odôvodnená zrušením odložených daňových záväzkov a vypočítaná v súlade s článkom 207 delegovaného nariadenia (EÚ) 2015/35

                                    R0660/C0130

                                    Kapacita odložených daní absorbovať straty odôvodnená odkazom na pravdepodobný budúci zdaniteľný hospodársky zisk

                                    Suma kapacity odložených daní absorbovať straty, ktorá je odôvodnená odkazom na pravdepodobný budúci zdaniteľný hospodársky zisk a vypočítaná v súlade s článkom 207 delegovaného nariadenia (EÚ) 2015/35

                                    R0670/C0130

                                    Kapacita odložených daní absorbovať straty odôvodnená prenosom do minulých období, bežný rok

                                    Suma kapacity odložených daní absorbovať straty, ktorá je odôvodnená ziskmi z minulých rokov a vypočítaná v súlade s článkom 207 delegovaného nariadenia (EÚ) 2015/35. Suma strát alokovaná do nasledujúceho roku.

                                    R0680/C0130

                                    Kapacita odložených daní absorbovať straty odôvodnená prenosom do minulých období, budúce roky“

                                    Suma kapacity odložených daní absorbovať straty, ktorá je odôvodnená ziskmi z minulých rokov a vypočítaná v súlade s článkom 207 delegovaného nariadenia (EÚ) 2015/35. Suma strát alokovaná do rokov po nasledujúcom roku.

                                    R0690/C0130

                                    Maximálna kapacita odložených daní absorbovať straty

                                    Maximálna suma kapacity odložených daní absorbovať straty, ktorá by mohla byť k dispozícii, pred posúdením, či sa zvýšenie čistých odložených daňových pohľadávok môže použiť na účely úpravy, ako sa stanovuje v článku 207 ods. 2 delegovaného nariadenia (EÚ) 2015/35

                        2.

                        V oddiele „S.25.02 – Kapitálová požiadavka na solventnosť – pre podniky používajúce štandardný vzorec a čiastočný vnútorný model“ sa do tabuľky dopĺňajú tieto riadky:

                                    „Prístup k daňovej sadzbe

                                    R0590/C0109

                                    Prístup založený na priemernej daňovej sadzbe

                                    Použije sa jedna z možností z tohto uzavretého zoznamu:
                                    1 – áno
                                    2 – nie
                                    3 –neuplatňuje sa, keďže kapacita odložených daní absorbovať straty sa nepoužíva (v tomto prípade sa bunky R0640 až R0690 neuplatňujú)
                                    Pozri usmernenia EIOPA týkajúce sa kapacity technických rezerv a odložených daní absorbovať straty (EIOPA-BoS-14/177)

                                       Výpočet úpravy zohľadňujúcej kapacitu odložených daní absorbovať straty

                                    R0640/C0130

                                    Suma/odhad kapacity odložených daní absorbovať straty

                                    Suma/odhad kapacity odložených daní absorbovať straty vypočítanej v súlade s článkom 207 delegovaného nariadenia (EÚ) 2015/35. Suma kapacity absorbovať straty uvedená v tejto bunke by mala byť rovnaká ako hodnota v bunke R0310/C0100 vzoru S.25.02.

                                    R0650/C0130

                                    Suma/odhad kapacity odložených daní absorbovať straty odôvodnenej zrušením odložených daňových záväzkov

                                    Suma/odhad kapacity odložených daní absorbovať straty, ktorá je odôvodnená zrušením odložených daňových záväzkov a vypočítaná v súlade s článkom 207 delegovaného nariadenia (EÚ) 2015/35

                                    R0660/C0130

                                    Suma/odhad kapacity odložených daní absorbovať straty odôvodnenej odkazom na pravdepodobný budúci zdaniteľný hospodársky zisk

                                    Suma/odhad kapacity odložených daní absorbovať straty, ktorá je odôvodnená odkazom na pravdepodobný budúci zdaniteľný hospodársky zisk a vypočítaná v súlade s článkom 207 delegovaného nariadenia (EÚ) 2015/35

                                    R0670/C0130

                                    Suma/odhad kapacity odložených daní absorbovať straty odôvodnenej prenosom do minulých období, bežný rok

                                    Suma kapacity odložených daní absorbovať straty, ktorá je odôvodnená ziskmi z minulých rokov a vypočítaná v súlade s článkom 207 delegovaného nariadenia (EÚ) 2015/35. Suma strát alokovaná do nasledujúceho roku.

                                    R0680/C0130

                                    Suma/odhad kapacity odložených daní absorbovať straty odôvodnenej prenosom do minulých období, budúce roky“

                                    Suma kapacity odložených daní absorbovať straty, ktorá je odôvodnená ziskmi z minulých rokov a vypočítaná v súlade s článkom 207 delegovaného nariadenia (EÚ) 2015/35. Suma strát alokovaná do rokov po nasledujúcom roku.

                                    R0690/C0130

                                    Suma/odhad maximálnej kapacity odložených daní absorbovať straty

                                    Maximálna suma kapacity odložených daní absorbovať straty, ktorá by mohla byť k dispozícii, pred posúdením, či sa zvýšenie čistých odložených daňových pohľadávok môže použiť na účely úpravy, ako sa stanovuje v článku 207 ods. 2 delegovaného nariadenia (EÚ) 2015/35“

                        3.

                        V oddiele „S.25.03 – Kapitálová požiadavka na solventnosť – pre skupiny používajúce úplný vnútorný model“ sa do tabuľky dopĺňajú tieto riadky:

                                    „R0590/C0109

                                    Prístup založený na priemernej daňovej sadzbe

                                    Použije sa jedna z možností z tohto uzavretého zoznamu:
                                    1 – áno
                                    2 – nie
                                    3 –neuplatňuje sa, keďže kapacita odložených daní absorbovať straty sa nepoužíva (v tomto prípade sa bunky R0640 až R0690 neuplatňujú)
                                    Pozri usmernenia EIOPA týkajúce sa kapacity technických rezerv a odložených daní absorbovať straty (EIOPA-BoS-14/177)

                                       Výpočet úpravy zohľadňujúcej kapacitu odložených daní absorbovať straty

                                    R0640/C0130

                                    Suma/odhad kapacity odložených daní absorbovať straty

                                    Suma/odhad kapacity odložených daní absorbovať straty, ako sa vymedzuje v článku 207 delegovaného nariadenia (EÚ) 2015/35. Suma kapacity absorbovať straty uvedená v tejto bunke by mala byť rovnaká ako hodnota v bunke R0310/C0100 vzoru S.25.02.

                                    R0650/C0130

                                    Suma/odhad kapacity odložených daní absorbovať straty odôvodnenej zrušením odložených daňových záväzkov

                                    Suma/odhad kapacity odložených daní absorbovať straty, ktorá je odôvodnená zrušením odložených daňových záväzkov a vypočítaná v súlade s článkom 207 delegovaného nariadenia (EÚ) 2015/35

                                    R0660/C0130

                                    Suma/odhad kapacity odložených daní absorbovať straty odôvodnenej odkazom na pravdepodobný budúci zdaniteľný hospodársky zisk

                                    Suma/odhad kapacity odložených daní absorbovať straty, ktorá je odôvodnená odkazom na pravdepodobný budúci zdaniteľný hospodársky zisk a vypočítaná v súlade s článkom 207 delegovaného nariadenia (EÚ) 2015/35

                                    R0670/C0130

                                    Suma/odhad kapacity odložených daní absorbovať straty odôvodnenej prenosom do minulých období, bežný rok

                                    Suma kapacity odložených daní absorbovať straty, ktorá je odôvodnená ziskmi z minulých rokov a vypočítaná v súlade s článkom 207 delegovaného nariadenia (EÚ) 2015/35. Suma strát alokovaná do nasledujúceho roku.

                                    R0680/C0130

                                    Suma/odhad kapacity odložených daní absorbovať straty odôvodnenej prenosom do minulých období, budúce roky

                                    Suma kapacity odložených daní absorbovať straty, ktorá je odôvodnená ziskmi z minulých rokov a vypočítaná v súlade s článkom 207 delegovaného nariadenia (EÚ) 2015/35. Suma strát alokovaná do rokov po nasledujúcom roku.

                                    R0690/C0130

                                    Suma/odhad maximálnej kapacity odložených daní absorbovať straty

                                    Maximálna suma kapacity odložených daní absorbovať straty, ktorá by mohla byť k dispozícii, pred posúdením, či sa zvýšenie čistých odložených daňových pohľadávok môže použiť na účely úpravy, ako sa stanovuje v článku 207 ods. 2 delegovaného nariadenia (EÚ) 2015/35“

               (*1)  Usmernenia EIOPA-BoS-14/177 z 2. februára 2015 týkajúce sa kapacity technických rezerv a odložených daní absorbovať straty (https://eiopa.europa.eu/publications/eiopa-guidelines/guidelines-on-the-loss-absorbing-capacity-of-technical-provisions-and-deferred-taxes).“


title: Vykonávacie Nariadenie Komisie (EU) 2019/2165 zo 17. decembra 2019, ktorým sa povoľuje zmena špecifikácií novej potraviny olej zo semien koriandra (Coriandrum sativum) podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

text:
                  18.12.2019

                  SK

                  Úradný vestník Európskej únie

                  L 328/81

         VYKONÁVACIE NARIADENIE KOMISIE (EU) 2019/2165
         zo 17. decembra 2019,
         ktorým sa povoľuje zmena špecifikácií novej potraviny olej zo semien koriandra (Coriandrum sativum) podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:

                     (1)

                     V nariadení (EÚ) 2015/2283 sa stanovuje, že na trh v Únii možno umiestňovať iba nové potraviny, ktoré sú povolené a zaradené do únijného zoznamu.

                     (2)

                     V súlade s článkom 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

                     (3)

                     Podľa článku 12 nariadenia (EÚ) 2015/2283 Komisia rozhodne o povolení a umiestnení novej potraviny na trh Únie a o aktualizácii únijného zoznamu.

                     (4)

                     Vykonávacím rozhodnutím Komisie 2014/155/EÚ (3) sa v súlade s nariadením Európskeho parlamentu a Rady (ES) č. 258/97 (4) povolilo umiestnenie oleja zo semien koriandra (Coriandrum sativum) na trh ako novej zložky potravín na použitie vo výživových doplnkoch.

                     (5)

                     Spoločnosť Ovalie Innovation (ďalej len „žiadateľ“) 2. júla 2019 požiadala Komisiu o zmenu špecifikácií oleja zo semien koriandra (Coriandrum sativum) v súlade s článkom 10 ods. 1 nariadenia (EÚ) 2015/2283. Žiadateľ požiadal o zníženie minimálneho množstva kyseliny olejovej zo súčasných 8,0 % na 7,0 %.

                     (6)

                     Žiadateľ zdôvodnil žiadosť tým, že zmena je potrebná na zohľadnenie prirodzeného kolísania množstva kyseliny olejovej pozorovaného v rastline druhu Coriandrum sativum.

                     (7)

                     Komisia sa domnieva, že hodnotenie bezpečnosti aktuálnej žiadosti Európskym úradom pre bezpečnosť potravín (ďalej len „úrad“) v súlade s článkom 10 ods. 3 nariadenia (EÚ) 2015/2283 nie je potrebné. Kyselina olejová je prirodzenou hlavnou zložkou olivového oleja. Prirodzene sa vyskytuje v množstvách zhodných s navrhovanými množstvami pre novú potravinu aj v mnohých iných základných potravinách, ktoré majú dlhú históriu bezpečnej spotreby.

                     (8)

                     Navrhovanou zmenou množstiev kyseliny olejovej oleja zo semien koriandra (Coriandrum sativum) sa nemenia závery hodnotenia bezpečnosti, ktoré vykonal úrad (5) a ktoré podporilo povolenie tohto oleja vykonávacím rozhodnutím 2014/155/EÚ. Preto je vhodné zmeniť špecifikácie novej potraviny „olej zo semien koriandra (Coriandrum sativum)“ podľa navrhovaného množstva kyseliny olejovej.

                     (9)

                     Informácie uvedené v žiadosti poskytujú dostatočné dôvody na to, aby sa dalo skonštatovať, že zmeny špecifikácií novej potraviny olej zo semien koriandra (Coriandrum sativum) sú v súlade s článkom 12 nariadenia (EÚ) 2015/2283.

                     (10)

                     Príloha k vykonávaciemu nariadeniu (EÚ) 2017/2470 by sa preto mala zodpovedajúcim spôsobom zmeniť.

                     (11)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Únijný zoznam povolených nových potravín, stanovený v článku 6 nariadenia (EÚ) 2015/2283 a zahrnutý vo vykonávacom nariadení (EÚ) 2017/2470, ktorý odkazuje na novú potravinu olej zo semien koriandra (Coriandrum sativum), sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli17. decembra 2019

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (3)  Vykonávacie rozhodnutie Komisie 2014/155/EÚ z 19. marca 2014, ktorým sa povoľuje umiestnenie oleja zo semien koriandra ako novej zložky potravín na trh podľa nariadenia Európskeho parlamentu a Rady (ES) č. 258/97 (Ú. v. EÚ L 85, 21.3.2014, s. 13).

            (4)  Nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).

            (5)  Vestník EFSA (EFSA Journal) (2013) 11(10):3422.

            PRÍLOHA
            V prílohe k vykonávaciemu nariadeniu (EÚ) 2017/2470 sa zápis týkajúci sa potraviny „Olej zo semien koriandra (Coriandrum sativum)“ v tabuľke 2 (Špecifikácie) nahrádza takto:

                        ‘Povolená nová potravina

                        Špecifikácie

                        „Olej zo semien koriandra (Coriandrum sativum)

                           Opis/definícia:

                        Olej zo semien koriandra je olej obsahujúci glyceridy mastných kyselín, ktorý sa vyrába zo semien koriandra siateho (Coriandrum sativum L.).
                        Svetložltá farba, neutrálna chuť
                        Číslo CAS: 8008-52-4
                        Zloženie mastných kyselín:
                        Kyselina palmitová (C16:0): 2 – 5 %
                        Kyselina stearová (C18:0): < 1,5 %
                        Kyselina petroselinová [cis-C18:1(n-12)]: 60 – 75 %
                        Kyselina olejová [cis-C18:1(n-9)]: 7 – 15 %
                        Kyselina linolová (C18:2): 12 – 19 %
                        Kyselina α-linolénová (C18:3): < 1,0 %
                        Transmastné kyseliny: ≤ 1,0 %

                           Čistota:

                        Index lomu (20 °C): 1,466 – 1,474
                        Číslo kyslosti: ≤ 2,5 mg KOH/g
                        Peroxidové číslo: ≤ 5,0 meq/kg
                        Jódové číslo: 88 – 110 jednotiek
                        Číslo zmydelnenia: 179 – 200 mg KOH/g
                        Nezmydelniteľný podiel: ≤ 15 g/kg“’.


title: Vykonávacie nariadenie Komisie (EÚ) 2020/145 z 3. februára 2020, ktorým sa mení vykonávacie nariadenie (EÚ) č. 433/2012, ktorým sa ustanovujú podrobné pravidlá uplatňovania nariadenia Európskeho parlamentu a Rady (EÚ) č. 1236/2010, pokiaľ ide o odosielanie hlásení a informácií Komisii pre rybolov v severovýchodnom Atlantiku

text:
                  4.2.2020

                  SK

                  Úradný vestník Európskej únie

                  L 31/1

         VYKONÁVACIE NARIADENIE KOMISIE (EÚ) 2020/145
         z 3. februára 2020,
         ktorým sa mení vykonávacie nariadenie (EÚ) č. 433/2012, ktorým sa ustanovujú podrobné pravidlá uplatňovania nariadenia Európskeho parlamentu a Rady (EÚ) č. 1236/2010, pokiaľ ide o odosielanie hlásení a informácií Komisii pre rybolov v severovýchodnom Atlantiku
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1236/2010 z 15. decembra 2010, ktorým sa ustanovuje systém kontroly a vynucovania uplatniteľný v oblasti, na ktorú sa vzťahuje Dohovor o budúcej multilaterálnej spolupráci pri rybolove v severovýchodnom Atlantiku, a ktorým sa zrušuje nariadenie Rady (ES) č. 2791/1999 (1), a najmä na jeho články 9 a 11,
         keďže:

                     (1)

                     Nariadením (EÚ) č. 1236/2010 sa stanovujú určité osobitné kontrolné opatrenia na monitorovanie rybolovných činností Únie v oblasti, ktorá patrí do zodpovednosti Komisie pre rybolov v severovýchodnom Atlantiku (NEAFC). Podrobné pravidlá uplatňovania nariadenia (EÚ) č. 1236/2010 sú stanovené vo vykonávacom nariadení Komisie (EÚ) č. 433/2012 (2).

                     (2)

                     Členské štáty v súlade s článkom 12 ods. 2 nariadenia (EÚ) č. 1236/2010 zabezpečia, aby hlásenia a informácie odosielané sekretariátu NEAFC boli v súlade s formátmi výmeny údajov a so systémami dátovej komunikácie určenými podľa článku 16 vykonávacieho nariadenia (EÚ) č. 433/2012.

                     (3)

                     Komisia NEAFC sa na svojom výročnom zasadnutí v roku 2018 dohodla na novom systéme elektronického nahlasovania na účely oznamovania údajov medzi zmluvnými stranami a sekretariátom NEAFC na základe normy UN/FLUX (3). Ďalej rozhodla o tom, že Európska únia bude prvou zmluvnou stranou NEAFC, ktorá zavedie nový systém elektronického nahlasovania. Len čo Komisia informuje sekretariát NEAFC o tom, že je pripravená zaviesť nový systém nahlasovania a NEAFC preukáže, že sa dokončili technické prípravy na používanie normy UN/FLUX, NEAFC rozhodne o dátume, od ktorého sa nová norma stane uplatniteľnou na výmenu údajov. Nový systém nahlasovania sa najskôr použije medzi EÚ a sekretariátom NEAFC a ďalšie zmluvné strany ho budú musieť zaviesť najneskôr do dvoch rokov od nadobudnutia jeho účinnosti.

                     (4)

                     Zavedenie nového systému elektronického nahlasovania si vyžaduje prípravné práce na úrovni Komisie a členských štátov. S cieľom predísť zbytočným odkladom pri zavádzaní nového systému nahlasovania treba preto určiť dátum, do ktorého by dotknuté členské štáty mali byť schopné zaviesť nové formáty na výmenu údajov a systémy dátovej komunikácie.

                     (5)

                     Komisia oznámi členským štátom dátum začiatku obdobia zavádzania nového systému elektronického nahlasovania, len čo NEAFC prijme na tento účel rozhodnutie.

                     (6)

                     Vykonávacie nariadenie (EÚ) č. 433/2012 je preto potrebné zmeniť.

                     (7)

                     Opatrenia stanovené v tomto nariadení sú v súlade so stanoviskom Výboru pre rybolov a akvakultúru,

               PRIJALA TOTO NARIADENIE:

            Článok 1
            Článok 16 vykonávacieho nariadenia (EÚ) č. 433/2012 sa nahrádza takto:

                  „Článok 16
                  Oznamovanie sekretariátu NEAFC

                     1.   Formáty výmeny údajov a systémy dátovej komunikácie uvedené v článku 12 ods. 2 nariadenia (EÚ) č. 1236/2010, ktoré sa majú používať na odosielanie hlásení a informácií sekretariátu NEAFC, musia byť naďalej v súlade s pravidlami uvedenými v prílohe X k tomuto nariadeniu do dátumu uvedeného v odseku 3; príslušné kódy, ktoré sa majú používať v komunikácii so sekretariátom NEAFC, sú stanovené v prílohe XI.

                     2.   Členské štáty ukončia do 1. novembra 2020 všetky potrebné technické prípravy umožňujúce používanie nasledujúcich formátov výmeny údajov a systémov dátovej komunikácie na odosielanie hlásení a informácií sekretariátu NEAFC:

                                 a)

                                 Na výmenu údajov z rybárskeho denníka, údajov z predchádzajúceho oznámenia, údajov z vyhlásenia o prekládke a vyhlásenia o vykládke sa musí používať formát Fishing Activity Domain XML Schema Definition podľa normy UN/FLUX P1000-3. Výmena údajov musí prebiehať podľa dokumentu FLUX Fishing Activities Implementation Document (vykonávací dokument o formáte výmeny údajov o rybolovných činnostiach cez sieť FLUX), ktorý prijala NEAFC.

                                 b)

                                 Na nahlasovanie údajov zo systému monitorovania plavidiel sa musí používať formát Vessel Position Domain XML Schema Definition podľa normy UN/FLUX P1000-7. Výmena údajov musí prebiehať podľa dokumentu FLUX Vessel Position Implementation Document (vykonávací dokument o formáte výmeny údajov o polohe plavidiel cez sieť FLUX), ktorý prijala NEAFC.

                     3.   Členské štáty musia používať formáty na výmenu údajov a systémy dátovej komunikácie uvedené v odseku 2 odo dňa, ktorý Komisia oznámi na tento účel po rozhodnutí NEAFC. Výmena údajov musí byť v súlade s vykonávacími dokumentmi FLUX, ktoré prijala NEAFC.

                     4.   Odchylne od odsekov 1 a 3 môžu členské štáty používať formát výmeny údajov uvedený v odseku 2 písm. b) na nahlasovanie údajov zo systému monitorovania plavidiel od nadobudnutia účinnosti tohto nariadenia. Členské štáty informujú Komisiu o dátume, od ktorého sa bude používať nový formát na výmenu údajov.“

            Článok 2
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. februára 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 348, 31.12.2010, s. 17.

            (2)  Vykonávacie nariadenie Komisie (EÚ) č. 433/2012 z 23. mája 2012, ktorým sa ustanovujú podrobné pravidlá uplatňovania nariadenia Európskeho parlamentu a Rady (EÚ) č. 1236/2010, ktorým sa ustanovuje systém kontroly a vynucovania uplatniteľný v oblasti, na ktorú sa vzťahuje Dohovor o budúcej multilaterálnej spolupráci pri rybolove v severovýchodnom Atlantiku (Ú. v. EÚ L 136, 25.5.2012, s. 41).

            (3)  Správa o 37. výročnom zasadnutí NEAFC (13. – 16. novembra 2018), bod 12.7.


title: Vykonávacie nariadenie Komisie (EÚ) 2020/147 z 3. februára 2020 o povolení prípravku s obsahom Saccharomyces cerevisiae CNCM I-4407 ako kŕmnej doplnkovej látky pre odstavené prasiatka, prasnice (v prospech ciciakov) a pre dojnice a o zmene nariadení (ES) č. 2148/2004, (ES) č. 1288/2004 a (ES) č. 1811/2005 (držiteľ povolenia S.I. Lesaffre) (Text s významom pre EHP)

text:
                  4.2.2020

                  SK

                  Úradný vestník Európskej únie

                  L 31/7

         VYKONÁVACIE NARIADENIE KOMISIE (EÚ) 2020/147
         z 3. februára 2020
         o povolení prípravku s obsahom Saccharomyces cerevisiae CNCM I-4407 ako kŕmnej doplnkovej látky pre odstavené prasiatka, prasnice (v prospech ciciakov) a pre dojnice a o zmene nariadení (ES) č. 2148/2004, (ES) č. 1288/2004 a (ES) č. 1811/2005 (držiteľ povolenia S.I. Lesaffre)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V článku 10 ods. 2 nariadenia (ES) č. 1831/2003 sa stanovuje prehodnotenie doplnkových látok povolených podľa smernice Rady 70/524/EHS (2).

                     (3)

                     Prípravok Saccharomyces cerevisiae CNCM I-4407 (pôvodne Saccharomyces cerevisiae NCYC Sc 47) bol smernicou 70/524/EHS povolený bez časového obmedzenia ako kŕmna doplnková látka pre odstavené prasiatka nariadením Komisie (ES) č. 2148/2004 (3), pre prasnice nariadením Komisie (ES) č. 1288/2004 (4) a pre dojnice nariadením Komisie (ES) č. 1811/2005 (5). Uvedený prípravok bol následne zapísaný do registra kŕmnych doplnkových látok ako existujúci výrobok, a to v súlade s článkom 10 ods. 1 nariadenia (ES) č. 1831/2003.

                     (4)

                     V súlade s článkom 10 ods. 2 nariadenia (ES) č. 1831/2003 bola predložená žiadosť o prehodnotenie prípravku s obsahom Saccharomyces cerevisiae CNCM I-4407 (pôvodne Saccharomyces cerevisiae NCYC Sc 47) ako kŕmnej doplnkovej látky pre odstavené prasiatka, prasnice a dojnice. Žiadateľ požiadal o zaradenie tejto doplnkovej látky do kategórie doplnkových látok „zootechnické doplnkové látky“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (5)

                     Európsky úrad pre bezpečnosť potravín (ďalej len „úrad“) v stanovisku z 22. januára 2019 (6) skonštatoval, že prípravok s obsahom Saccharomyces cerevisiae CNCM I-4407 nemá za navrhovaných podmienok používania negatívny účinok na zdravie zvierat, zdravie ľudí ani životné prostredie. Úrad dospel k záveru, že táto doplnková látka má potenciál zlepšiť výkonnostné parametre u odstavených prasiatok a prasníc vzhľadom na jej prospešnosť pre ciciaky. Takisto skonštatoval, že pozitívny vplyv uvedenej doplnkovej látky na výkonnosť dojníc sa preukázal v dvoch štúdiách. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (6)

                     Keďže sa už preukázala schopnosť uvedenej doplnkovej látky zlepšiť výkonnostné parametre u iných dojných prežúvavcov, konkrétne kôz, oviec a byvolov určených na produkciu mlieka, dospelo sa k záveru, že výsledky uvedených dvoch štúdií in vivo spĺňajú podmienky na preukázanie účinnosti u dojníc.

                     (7)

                     Z posúdenia prípravku s obsahom Saccharomyces cerevisiae CNCM I-4407 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                     (8)

                     V dôsledku udelenia nového povolenia na základe nariadenia (ES) č. 1831/2003 by sa nariadenia (ES) č. 2148/2004, č. 1288/2004 a č. 1811/2005 mali zodpovedajúcim spôsobom zmeniť.

                     (9)

                     Keďže neexistujú bezpečnostné dôvody na okamžité uplatňovanie zmien podmienok povolenia, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Z prílohy II k nariadeniu (ES) č. 2148/2004 sa vypúšťa zápis E 1702 týkajúci sa látky Saccharomyces cerevisiae NCYC Sc 47.

            Článok 3
            Z prílohy I k nariadeniu (ES) č. 1288/2004 sa vypúšťa zápis E 1702 týkajúci sa látky Saccharomyces cerevisiae NCYC Sc 47.

            Článok 4
            Z prílohy III k nariadeniu (ES) č. 1811/2005 sa vypúšťa zápis E 1702 týkajúci sa látky Saccharomyces cerevisiae NCYC Sc 47.

            Článok 5
            Prípravok uvedený v prílohe a krmivá, ktoré ho obsahujú a ktoré sú vyrobené a označené pred 24. augustom 2020 v súlade s pravidlami platnými pred 24. februárom 2020, možno naďalej uvádzať na trh a používať až do vyčerpania existujúcich zásob.

            Článok 6
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

            (3)  Nariadenie Komisie (ES) č. 2148/2004 zo 16. decembra 2004 o stálych a dočasných povoleniach určitých doplnkových látok a o povolení nových spôsobov použitia už povolených doplnkových látok v krmivách (Ú. v. EÚ L 370, 17.12.2004, s. 24).

            (4)  Nariadenie Komisie (ES) č. 1288/2004 zo 14. júla 2004 o trvalom povolení niektorých doplnkových látok a dočasnom povolení nového použitia už povolenej doplnkovej látky v krmivách (Ú. v. EÚ L 243, 15.7.2004, s. 10).

            (5)  Nariadenie Komisie (ES) č. 1811/2005 zo 4. novembra 2005 o dočasnom a trvalom povolení niektorých doplnkových látok do krmív a dočasnom povolení nového použitia už povolenej doplnkovej látky do krmív (Ú. v. EÚ L 291, 5.11.2005, s. 12).

            (6)  Vestník EFSA (EFSA Journal) (2019) 17(3):5600.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        JTK/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: stabilizátory črevnej mikroflóry

                        4b1702

                        S.I. Lesaffre

                           Saccharomyces cerevisiae CNCM I-4407

                           Zloženie doplnkovej látky

                        prípravok s obsahom Saccharomyces cerevisiae CNCM I-4407 v minimálnom množstve
                        5 × 109 JTK/g doplnkovej látky
                        tuhá forma

                           Charakteristika účinnej látky

                        životaschopné bunky Saccharomyces cerevisiae CNCM I-4407

                           Analytická metóda  (1)

                        Stanovenie počtu buniek: metóda liatych platní s použitím agaru s chlóramfenikolom, dextrózou a kvasinkovým extraktom (EN 15789:2009).
                        Identifikácia: metóda polymerázovej reťazovej reakcie (PCR) podľa CEN/TS 15790:2008.

                        Prasiatka (odstavené)
                        prasnice

                        -

                        5 × 109

                                    1.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    2.

                                    Doplnková látka sa používa v krmive pre prasnice vzhľadom na jej prospešnosť pre ciciaky.

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky.

                        24.2.2030

                        dojnice

                        4 × 108

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/160 z 5. februára 2020 o povolení prípravku s obsahom oreganového oleja, rascového oleja, karvakrolu, metylsalicylátu a L-mentolu ako kŕmnej doplnkovej látky pre odstavené prasiatka (držiteľ povolenia Biomin GmbH) (Text s významom pre EHP)

text:
                  6.2.2020

                  SK

                  Úradný vestník Európskej únie

                  L 34/25

         VYKONÁVACIE NARIADENIE KOMISIE (EÚ) 2020/160
         z 5. februára 2020
         o povolení prípravku s obsahom oreganového oleja, rascového oleja, karvakrolu, metylsalicylátu a L-mentolu ako kŕmnej doplnkovej látky pre odstavené prasiatka (držiteľ povolenia Biomin GmbH)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom oreganového oleja, rascového oleja, karvakrolu, metylsalicylátu a L-mentolu. K tejto žiadosti boli priložené údaje a doklady, ktoré sa vyžadujú podľa článku 7 ods. 3 uvedeného nariadenia.

                     (3)

                     Žiadosť sa týka povolenia prípravku s obsahom oreganového oleja, rascového oleja, karvakrolu, metylsalicylátu a L-mentolu ako kŕmnej doplnkovej látky pre odstavené prasiatka, ktorá sa má zaradiť do kategórie doplnkových látok „zootechnické doplnkové látky“.

                     (4)

                     Európsky úrad pre bezpečnosť potravín (ďalej len „úrad“) v stanovisku z 2. apríla 2019 (2) skonštatoval, že prípravok s obsahom oreganového oleja, rascového oleja, karvakrolu, metylsalicylátu a L-mentolu nemá za navrhovaných podmienok použitia nežiaduci účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že vystavenie používateľov prostredníctvom inhalácie je nepravdepodobné a nemožno vyvodiť záver, pokiaľ ide o senzibilizáciu kože alebo očí. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad ďalej skonštatoval, že doplnková látka môže byť účinná pri zlepšovaní zootechnickej úžitkovosti. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia prípravku s obsahom oreganového oleja, rascového oleja, karvakrolu, metylsalicylátu a L-mentolu vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2019) 17(4):5688.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg doplnkovej látky/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: iné zootechnické doplnkové látky (zlepšenie zootechnických parametrov).

                        4d19

                        Biomin GmbH

                        oreganový olej, rascový olej, karvakrol, metylsalicylát a L-mentol

                           Zloženie doplnkovej látky:

                        Prípravok s obsahom:

                                    —

                                    esenciálnych olejov z oregana (Origanum vulgare L.) (60 – 80 mg/g) a semien rasce (Carum carvi L.) (5 – 10 mg/g),

                                    —

                                    karvakrolu (60 – 80 mg/g), metylsalicylátu (10 – 40 mg/g) a L-mentolu (30 – 55 mg/g)

                              tuhá forma

                        odstavené prasiatka

                        –

                        75

                        125

                                    1.

                                    V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky a očí.

                        26. február 2030

                           Charakteristika účinnej látky:

                        oreganový olej (Origanum vulgare L.) (číslo CAS: 8007-11-2) s obsahom linaloolu 1,8 – 16 mg/g,
                        olej zo semien rasce (Carum carvi L.) (číslo CAS: 8000-42-8) s obsahom D-karvónu 2,5 – 6,5 mg/g,
                        karvakrolový olej (číslo CAS: 499-75-2) ≥ 99 % s obsahom karvakrolu 95 – 140 mg/g (z oregana a čistého karvakrolu),
                        metylsalicylát (číslo CAS: 119-36-8,
                        L-mentol (číslo CAS: 2216-51-8.

                           Analytická metóda
                            (1)

                        Stanovenie množstva účinných látok v kŕmnej doplnkovej látke: plynová chromatografia s plameňovo-ionizačným detektorom (GC-FID).

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/463 z 24. marca 2020, ktorým sa do registra chránených označení pôvodu a chránených zemepisných označení zapisuje názov [„Kiwi de Corse“ (CHZO)]

text:
                  31.3.2020

                  SK

                  Úradný vestník Európskej únie

                  L 98/1

         VYKONÁVACIE NARIADENIE KOMISIE (EÚ) 2020/463
         z 24. marca 2020,
         ktorým sa do registra chránených označení pôvodu a chránených zemepisných označení zapisuje názov [„Kiwi de Corse“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Francúzska o zápis názvu „Kiwi de Corse“ do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Kiwi de Corse“ by sa mal zapísať do registra,

               PRIJALA TOTO NARIADENIE:

            Článok 1
            Názov „Kiwi de Corse“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.6. Ovocie, zelenina a obilniny v pôvodnom stave alebo spracované, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. marca 2020

                  Za Komisiu

               Janusz WOJCIECHOWSKI

                  v mene predsedníčky

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 403, 29.11.2019, s. 74.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2020/466 z 30. marca 2020 o dočasných opatreniach na obmedzenie rizík pre zdravie ľudí, zvierat a rastlín a pre dobré životné podmienky zvierat počas určitých vážnych narušení kontrolných systémov členských štátov v dôsledku ochorenia spôsobeného koronavírusom (COVID-19) (Text s významom pre EHP)

text:
                  31.3.2020

                  SK

                  Úradný vestník Európskej únie

                  L 98/30

         VYKONÁVACIE NARIADENIE KOMISIE (EÚ) 2020/466
         z 30. marca 2020
         o dočasných opatreniach na obmedzenie rizík pre zdravie ľudí, zvierat a rastlín a pre dobré životné podmienky zvierat počas určitých vážnych narušení kontrolných systémov členských štátov v dôsledku ochorenia spôsobeného koronavírusom (COVID-19)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 141 ods. 1,
         keďže:

                     (1)

                     Nariadenie (EÚ) 2017/625 stanovuje okrem iného pravidlá vykonávania úradných kontrol a iných úradných činností príslušnými orgánmi členských štátov. Takisto splnomocňuje Komisiu, aby prostredníctvom vykonávacieho aktu prijala primerané dočasné opatrenia potrebné okrem iného na obmedzenie rizík pre zdravie ľudí, zvierat a rastlín a pre dobré životné podmienky zvierat, ak má dôkaz o vážnom narušení kontrolného systému členského štátu.

                     (2)

                     Prebiehajúca kríza v dôsledku ochorenia COVID-19 predstavuje výnimočnú a bezprecedentnú výzvu na kapacitu členských štátov plne vykonávať úradné kontroly a iné úradné činnosti v súlade s právnymi predpismi EÚ.

                     (3)

                     Komisia vo svojich Usmerneniach pre opatrenia v oblasti riadenia hraníc na ochranu zdravia a zabezpečenie dostupnosti tovaru a základných služieb (2) zdôraznila, že bezproblémové fungovanie jednotného trhu by v súčasnej situácii nemalo byť ovplyvnené. Okrem toho by členské štáty mali naďalej zabezpečovať pohyb tovaru.

                     (4)

                     V súlade s nariadením (EÚ) 2017/625 sú členské štáty povinné zriadiť kontrolný systém zložený z príslušných orgánov určených na vykonávanie úradných kontrol a iných úradných činností. Najmä v súlade s článkom 5 ods. 1 písm. e) uvedeného nariadenia majú mať príslušné orgány dostatočný počet vhodne kvalifikovaného a skúseného personálu, aby sa mohli úradné kontroly a iné úradné činnosti vykonávať efektívne a účinne.

                     (5)

                     Počas prebiehajúcej krízy v súvislosti s ochorením COVID-19 členské štáty zaviedli pre svoje obyvateľstvo značné obmedzenia pohybu v záujme ochrany ľudského zdravia.

                     (6)

                     Viaceré členské štáty informovali Komisiu, že v dôsledku takýchto obmedzení pohybu je ich kapacita nasadiť vhodný personál na úradné kontroly a iné úradné činnosti, ako sa vyžaduje v nariadení (EÚ) 2017/625, vážne ovplyvnená.

                     (7)

                     Viaceré členské štáty informovali Komisiu konkrétne o ťažkostiach vykonávať úradné kontroly a iné úradné činnosti, ktoré si vyžadujú fyzickú prítomnosť kontrolného personálu. Vyskytli sa najmä ťažkosti v súvislosti s klinickým vyšetrením zvierat, určitými kontrolami produktov živočíšneho pôvodu, rastlín a rastlinných produktov, potravín a krmív neživočíšneho pôvodu, ako aj v súvislosti s testovaním vzoriek v úradných laboratóriách určených členskými štátmi.

                     (8)

                     Podľa právnych predpisov EÚ, ktorými sa riadi obchod živých zvierat a zárodočných produktov v rámci jednotného trhu, konkrétne podľa smerníc Rady 64/432/EHS (3), 88/407/EHS (4), 89/556/EHS (5), 90/429/EHS (6), 91/68/EHS (7), 92/65/EHS (8), 2006/88/ES (9), 2009/156/ES (10) a 2009/158/ES (11), zásielky zvierat a zárodočných produktov musia sprevádzať originály zdravotných certifikátov počas ich premiestňovania medzi členskými štátmi.

                     (9)

                     Viaceré členské štáty takisto informovali Komisiu, že úradné kontroly a iné úradné činnosti, ktoré vedú k podpisu a vydávaniu papierových originálov úradných certifikátov a úradných potvrdení, ktoré by mali sprevádzať zásielky zvierat a zárodočných produktov, ktoré sa premiestňujú medzi členskými štátmi alebo ktoré vstupujú do Únie, sa v súčasnosti nemôžu vykonávať v súlade s právnymi predpismi EÚ.

                     (10)

                     Preto by sa mala dočasne povoliť alternatíva k predloženiu papierových originálov úradných certifikátov a úradných potvrdení vzhľadom na používanie obchodného kontrolného a expertného systému (TRACES) registrovanými používateľmi, ako sa uvádza vo vykonávacom nariadení Komisie (EÚ) 2019/1715 (12), ako aj vzhľadom na súčasnú technickú neschopnosť systému TRACES vydávať elektronické certifikáty v súlade s uvedeným vykonávacím nariadením. Touto alternatívou by nemala byť dotknutá povinnosť prevádzkovateľov predložiť v súlade s nariadením (EÚ) 2017/625 originály dokumentov, ak je to technicky možné.

                     (11)

                     Vzhľadom na tieto osobitné okolnosti by sa mali prijať opatrenia na zabránenie vážnym zdravotným rizikám pre personál príslušných orgánov bez toho, aby bolo ohrozené predchádzanie rizikám pre zdravie ľudí, zvierat a rastlín vyplývajúcim zo zvierat, rastlín a ich produktov, a bez toho, aby bolo ohrozené predchádzanie rizikám pre dobré životné podmienky zvierat. Zároveň by sa malo zabezpečiť riadne fungovanie jednotného trhu na základe právnych predpisov Únie v oblasti agropotravinového reťazca.

                     (12)

                     Členské štáty, ktoré majú vážne ťažkosti s prevádzkovaním svojich existujúcich kontrolných systémov, by preto mali mať možnosť uplatňovať dočasné opatrenia stanovené v tomto nariadení v rozsahu potrebnom na zvládanie súvisiacich vážnych narušení ich kontrolných systémov. Členské štáty by mali čo najskôr prijať všetky potrebné opatrenia na nápravu závažného narušenia svojich kontrolných systémov.

                     (13)

                     Členské štáty uplatňujúce dočasné opatrenia stanovené v tomto nariadení by mali o tom, ako aj o opatreniach prijatých na nápravu ťažkostí pri vykonávaní úradných kontrol a iných úradných činností informovať Komisiu a ostatné členské štáty v súlade s nariadením (EÚ) 2017/625.

                     (14)

                     Toto nariadenie by sa malo uplatňovať dva mesiace s cieľom uľahčiť plánovanie a vykonávanie úradných kontrol a iných úradných činností počas krízy spojenej s ochorením COVID-19. Vzhľadom na informácie získané od viacerých členských štátov, podľa ktorých by sa mali dočasné opatrenia poskytovať okamžite, toto nariadenie by malo nadobudnúť účinnosť dňom nasledujúcim po jeho uverejnení.

                     (15)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Týmto nariadením sa stanovujú dočasné opatrenia potrebné na obmedzenie rozšírených rizík pre zdravie ľudí, zvierat a rastlín a pre dobré životné podmienky zvierat s cieľom riešiť vážne narušenia fungovania kontrolných systémov členských štátov vzhľadom na krízu spojenú s ochorením COVID-19.

            Článok 2
            Členské štáty, ktoré chcú uplatňovať dočasné opatrenia stanovené v tomto nariadení, informujú o tom, ako aj o opatreniach prijatých na nápravu ťažkostí pri vykonávaní úradných kontrol a iných úradných činností Komisiu a ostatné členské štáty v súlade s nariadením (EÚ) 2017/625.

            Článok 3
            Úradné kontroly a iné úradné činnosti môže výnimočne vykonávať jedna alebo viaceré fyzické osoby osobitne poverené príslušným orgánom na základe ich kvalifikácie, odbornej prípravy a praktických skúseností, ktoré sú v kontakte s príslušným orgánom akýmikoľvek dostupnými komunikačnými prostriedkami a ktoré musia dodržiavať pokyny príslušného orgánu na vykonávanie úradných kontrol a iných úradných činností. Takéto osoby konajú nestranne a bez akéhokoľvek konfliktu záujmov, pokiaľ ide o úradné kontroly a iné úradné činnosti, ktoré vykonávajú.

            Článok 4
            Úradné kontroly a iné úradné činnosti týkajúce sa úradných certifikátov a úradných potvrdení sa môžu výnimočne vykonávať prostredníctvom úradnej kontroly elektronickej kópie originálu takýchto certifikátov či potvrdení alebo prostredníctvom úradnej kontroly elektronického formátu certifikátu či potvrdenia, ktoré boli vytvorené a predložené v systéme TRACES, za predpokladu, že osoba zodpovedná za predloženie úradného certifikátu alebo úradného potvrdenia predloží príslušnému orgánu vyhlásenie potvrdzujúce, že originál úradného certifikátu alebo úradného potvrdenia sa predloží čo najskôr, ako je to technicky možné. Pri vykonávaní takýchto úradných kontrol a iných úradných činností príslušný orgán zohľadní riziko nesúladu dotknutých zvierat a tovaru, ako aj záznamy prevádzkovateľov z minulosti, pokiaľ ide o výsledok úradných kontrol vykonaných u nich a dodržiavanie pravidiel uvedených v článku 1 ods. 2 nariadenia (EÚ) 2017/625 z ich strany.

            Článok 5
            Úradné kontroly a iné úradné činnosti sa môžu výnimočne vykonávať:

                        a)

                        v prípade analýz, testovania alebo diagnostiky, ktoré majú vykonávať úradné laboratóriá, v akomkoľvek laboratóriu určenom na tento účel príslušným orgánom na dočasnom základe;

                        b)

                        v prípade fyzických stretnutí s prevádzkovateľmi a ich personálom v súvislosti s metódami a technikami pre úradné kontroly, ako sa uvádza v článku 14 nariadenia (EÚ) 2017/625, prostredníctvom dostupných prostriedkov diaľkovej komunikácie.

            Článok 6
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa do 1. júna 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. marca 2020

                  Za Komisiu

               Ursula VON DER LEYEN

                  predsedníčka

            (1)  Ú. v. EÚ L 95, 7.4.2017, s. 1.

            (2)  C(2020) 1753 final zo 16. marca 2020.

            (3)  Smernica Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (Ú. v. ES 121, 29.7.1964, s. 1977).

            (4)  Smernica Rady 88/407/EHS zo 14. júna 1988, ktorou sa stanovujú veterinárne požiadavky pre obchodovanie so zmrazeným semenom domáceho dobytka v Spoločenstve a pre jeho dovoz do Spoločenstva (Ú. v. ES L 194, 22.7.1988, s. 10).

            (5)  Smernica Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovozy týchto embryí z tretích krajín (Ú. v. ES L 302, 19.10.1989, s. 1).

            (6)  Smernica Rady 90/429/EHS z 26. júna 1990, ktorou sa ustanovujú požiadavky na zdravotný stav zvierat, platné pri obchodovaní so spermou ošípaných v rámci Spoločenstva a jej dovoze (Ú. v. ES L 224, 18.8.1990, s. 62).

            (7)  Smernica Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vnútri Spoločenstva (Ú. v. ES L 46, 19.2.1991, s. 19).

            (8)  Smernica Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS, a na ich dovoz do Spoločenstva (Ú. v. ES L 268, 14.9.1992, s. 54).

            (9)  Smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (Ú. v. EÚ L 328, 24.11.2006, s. 14).

            (10)  Smernica Rady 2009/156/ES z 30. novembra 2009 o zdravotnom stave zvierat v súvislosti s presunom a dovozom zvierat čeľade koňovité z tretích krajín (Ú. v. EÚ L 192, 23.7.2010, s. 1).

            (11)  Smernica Rady 2009/158/ES z 30. novembra 2009, o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (Ú. v. EÚ L 343, 22.12.2009, s. 74).

            (12)  Vykonávacie nariadenie Komisie (EÚ) 2019/1715 z 30. septembra 2019, ktorým sa stanovujú pravidlá fungovania systému riadenia informácií pre úradné kontroly a jeho zložiek (nariadenie o IMSOC) (Ú. v. EÚ L 261, 14.10.2019, s. 37).


title: Vykonávacie nariadenie Komisie (EÚ) 2020/975 zo 6. júla 2020, ktorým sa povoľujú dohody a rozhodnutia týkajúce sa opatrení na stabilizáciu trhu v sektore vinohradníctva a vinárstva

text:
                  7.7.2020

                  SK

                  Úradný vestník Európskej únie

                  L 215/13

         VYKONÁVACIE NARIADENIE KOMISIE (EÚ) 2020/975
         zo 6. júla 2020,
         ktorým sa povoľujú dohody a rozhodnutia týkajúce sa opatrení na stabilizáciu trhu v sektore vinohradníctva a vinárstva
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 222,
         keďže:

                     (1)

                     Únia je popredným svetovým výrobcom vína. V hospodárskych rokoch 2014/15 až 2018/2019 bola priemerná ročná výroba vína v Únii 167,6 milióna hektolitrov. Vinársky hospodársky rok trvá od 1. augusta do 31. júla nasledujúceho roka. Na Úniu pripadá 45 % svetových vinohradníckych oblastí, 65 % celosvetovej produkcie, 60 % celosvetovej spotreby a 70 % vývozu do tretích krajín. K piatim najväčším výrobcom vína v Únii v zostupnom poradí podľa objemu výroby patria Taliansko, Francúzsko, Španielsko, Nemecko a Portugalsko.

                     (2)

                     Vzhľadom na pandémiu COVID-19 a rozsiahle obmedzenia pohybu osôb zavedené v členských štátoch zažívali vinohradníci a vinári hospodárske výkyvy, ktoré viedli k finančným ťažkostiam a problémom s peňažnými tokmi.

                     (3)

                     Šírenie ochorenia a zavedené opatrenia obmedzili dostupnosť pracovnej sily, pričom ohrozili najmä fázy výroby, spracovania a prepravy hrozna a vína.

                     (4)

                     Povinné zatvorenie reštaurácií, hotelov, barov, ako aj zrušenie podujatí a osláv, ako sú svadby, narodeniny a obchodné podujatia v Únii a v tretích krajinách, viedli k zastaveniu prevádzky v sektoroch stravovacích, ubytovacích a reštauračných služieb na niekoľko mesiacov. Okrem toho činnosti v oblasti cestovného ruchu a vínneho cestovného ruchu, ako sú ochutnávky, veľtrhy a nákupy a spotreba na mieste výroby, boli vo väčšine členských štátov od marca 2020 vo veľkej miere prerušené.

                     (5)

                     V dôsledku toho došlo k významným zmenám v štruktúre dopytu po víne. Spotrebiteľský dopyt sa posunul smerom k domácej spotrebe vína. Spotrebitelia síce zvýšili svoju domácu spotrebu určitých vinárskych výrobkov, ale táto zvýšená domáca spotreba nekompenzovala pokles dopytu v sektore stravovacích, ubytovacích a reštauračných služieb.

                     (6)

                     Zatvorenie reštaurácií a iných stravovacích a ubytovacích zariadení spôsobilo výrobcom vína pokles obratu. V prvom štvrťroku 2020 prišli výrobcovia vína v Nemecku o 50 % obratu z dôvodu zastavenia predaja do reštaurácií. Došlo aj k 23 % zníženiu predaja do špecializovaných vinárskych obchodov, ktoré často uvádzajú na trh vína vyššej kvality. Podľa odhadov odvetvia pre celú Úniu spôsobilo zatvorenie reštaurácií, barov a hotelov od začiatku zatvorenia reštaurácií od polovice marca do konca mája 2020 zníženie objemu predaného vína o 30 % a k poklesu hodnoty o 50 % v porovnaní s predajom pred zatvorením prevádzok.

                     (7)

                     Napriek nedávnemu uvoľneniu určitých opatrení a zmierneniu určitých obmedzení pohybu vrátane znovuotvorenia reštaurácií a stravovacích a ubytovacích zariadení sa neočakáva, že sa situácia v nasledujúcich 6 mesiacoch znormalizuje. Reštaurácie a iné stravovacie a ubytovacie zariadenia budú musieť dodržiavať podmienky obmedzenia sociálnych kontaktov, ktoré obmedzujú počet zákazníkov. Okrem toho sa v mnohých členských štátoch uplatňujú určité obmedzenia týkajúce sa veľkosti spoločenských zhromaždení vrátane súkromných udalostí, ako sú svadby, pri ktorých sa tradične konzumuje víno.

                     (8)

                     Očakáva sa, že celosvetový cestovný ruch, pri ktorom sa v druhom štvrťroku 2020 očakáva pokles obratu o 70 %, v nasledujúcich 6 mesiacoch neožije v takej miere, ktorá by kompenzovala neexistujúcu spotrebu v reštauráciách počas obdobia, keď boli zavedené rozsiahle obmedzenia pohybu.

                     (9)

                     Celkovo sa odhaduje, že spotreba vína v Únii v hospodárskom roku 2019/2020 klesne na 108 miliónov hektolitrov. V porovnaní s priemerom za posledných 5 hospodárskych rokov ide v hospodárskom roku 2019/2020 o celkové zníženie spotreby o viac ako 8 %.

                     (10)

                     Vývoz do tretích krajín je pre sektor vinohradníctva a vinárstva Únie mimoriadne dôležitý. V roku 2019 vývoz predstavoval 12,1 miliardy EUR. Počas pandémie COVID-19 vývoz ovplyvnili logistické problémy, ako aj zníženie spotreby z dôvodu obmedzenia pohybu, ktoré sa uplatňovalo aj v tretích krajinách. Vypuknutie pandémie COVID-19 v Číne viedlo v tejto krajine a na iných miestach sveta k značnému preťaženiu prístavov, ako aj k častejšiemu rušeniu plavieb, čo malo za následok nedostatok kontajnerov, významné zvýšenie sadzieb za nákladnú prepravu a oneskorenie dodávok pri vývoze. Okrem toho vývoz vína z Únie už predtým negatívne ovplyvnili zvýšené dovozné clá, ktoré uložili Spojené štáty na dovoz určitých vinárskych výrobkov z Únie. Spojené štáty americké, ktoré pre Úniu predstavujú hlavný trh v súvislosti s vývozom vína, uložili od októbra 2019 valorické dovozné clo vo výške 25 % na vína z Únie.

                     (11)

                     Celkovo sa očakáva, že vývoz vína z Únie do tretích krajín v hospodárskom roku 2019/2020 klesne o 14 % v porovnaní s predchádzajúcim hospodárskym rokom aj v porovnaní s priemerom za posledných 5 hospodárskych rokov. V porovnaní s májom 2019 sa vývoz francúzskych, talianskych a španielskych vín do tretích krajín v máji 2020 výrazne znížil: objem vývozu francúzskych vín do tretích krajín sa znížil o 33 % a hodnota vývozu o 55 %; objem vývozu talianskych vín do tretích krajín sa znížil o 22 % a hodnota vývozu o 26 % a objem vývozu španielskych vín do tretích krajín sa znížil o 63 % a hodnota vývozu o 43 %. Vývoz šumivých vín bol v tom istom referenčnom období obzvlášť zasiahnutý. Podľa odhadov sektora vinohradníctva a vinárstva sa objem vývozu šampanského do Spojených štátov a Číny v máji 2020 znížil o 64 % a hodnota vývozu o 55 %, objem vývozu vína Prosecco do tretích krajín sa znížil o 27 % a hodnota vývozu o 32 % a objem a hodnota vývozu vína Cava do tretích krajín sa znížili o 40 %.

                     (12)

                     Okrem toho v dôsledku výnimočnej úrody v hospodárskom roku 2018/2019 – 174,4 milióna hektolitrov – sa v súčasnosti v skladoch nachádzajú veľké objemy vína, čím sa v hospodárskom roku 2019/2020 počiatočné zásoby zvýšili o 14 % v porovnaní s hospodárskym rokom 2018/2019. Nepredané víno sa musí skladovať.

                     (13)

                     Na základe uvedených okolností možno tieto udalosti klasifikovať ako obdobie vážnej nerovnováhy na trhu.

                     (14)

                     S cieľom pomôcť vinohradníkom a vinárom nájsť rovnováhu v tomto období vážnej nerovnováhy na trhu je vhodné povoliť na prechodné šesťmesačné obdobie dohody a rozhodnutia poľnohospodárov, združení poľnohospodárov alebo združení takýchto združení alebo uznaných organizácií výrobcov, združení uznaných organizácií výrobcov a uznaných medziodvetvových organizácií, pokiaľ ide o produkciu hrozna a výrobu vína. Medzi tieto opatrenia patrí: i) transformácia a spracovanie; ii) skladovanie; iii) spoločná propagácia; iv) požiadavky kvality; a v) dočasné plánovanie výroby.

                     (15)

                     Takéto dohody a rozhodnutia by mohli napríklad zahŕňať: i) spracovanie vína na iné účely, ako je destilácia vína na alkohol; ii) vytvoriť a nájsť skladovacie kapacity na zvýšený objem vína, ktorý sa má skladovať; iii) podporovať konzumáciu vína; iv) dohody o požiadavkách kvality, ktorými by sa uvádzanie na trh obmedzilo len na vína, ktoré tieto požiadavky spĺňajú a v) plánovanie opatrení na zníženie objemu budúcej úrody.

                     (16)

                     Všetky dohody, resp. rozhodnutia by sa mali dočasne povoliť na obdobie 6 mesiacov. Nasledujúci zber v hospodárskom roku 2020/2021, ktorý sa začne v auguste 2020, a následne blížiace sa koncoročné oslavy roka, keď sa konzumujú a vyvážajú najmä vysokokvalitné vína a šumivé vína, sú obdobím, v ktorom možno očakávať najväčší vplyv uvedených opatrení.

                     (17)

                     Podľa článku 222 ods. 1 prvého pododseku nariadenia (EÚ) č. 1308/2013 možno povolenie udeliť, ak nenarúša fungovanie vnútorného trhu a ak je cieľom dohôd a rozhodnutí výlučne stabilizovať dotknutý sektor. Tieto špecifické podmienky slúžia na to, aby nedochádzalo k uzatváraniu dohôd a prijímaniu rozhodnutí, ktoré by priamo či nepriamo viedli k rozdeľovaniu trhov, diskriminácii na základe štátnej príslušnosti alebo stanoveniu cien. Ak dohody a rozhodnutia tieto podmienky nespĺňajú alebo ich prestali spĺňať, uplatňuje sa na tieto dohody a rozhodnutia článok 101 ods. 1 zmluvy.

                     (18)

                     Vzhľadom na to, že vážna nerovnováha na trhu sa týka celej Únie, povolenie udelené týmto nariadením by sa malo vzťahovať na celé územie Únie.

                     (19)

                     Aby členské štáty mohli posúdiť, či dohody a rozhodnutia týkajúce sa produkcie hrozna a výroby vína nenarúšajú fungovanie vnútorného trhu a či je ich cieľom výlučne stabilizovať sektor vinohradníctva a vinárstva, mali by sa príslušným orgánom členského štátu – vrátane orgánov na ochranu hospodárskej súťaže – s najvyšším podielom odhadovaného objemu produkcie hrozna a výroby vína, ktorý je predmetom daných dohôd alebo rozhodnutí, poskytovať informácie o uzavretých dohodách a prijatých rozhodnutiach a o objeme produkcie hrozna a výroby vína a časovom období, na ktoré sa vzťahujú.

                     (20)

                     Vzhľadom na závažnú nerovnováhu na trhu, existujúce zásoby vína, pokles spotreby a stratu vývozných trhov a s cieľom pomôcť odvetviu vinohradníctva a vinárstva zotaviť sa v období, keď sa zmiernili obmedzenia súvisiace s pandémiou COVID-19, a to až do koncoročných osláv a v nasledujúcom období, by toto nariadenie malo nadobudnúť účinnosť dňom nasledujúcim po jeho uverejnení.

                     (21)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Bez toho, aby bol dotknutý článok 152 ods. 1a, článok 209 ods. 1 a článok 210 ods. 1 nariadenia (EÚ) č. 1308/2013 sa poľnohospodárom, združeniam poľnohospodárov, združeniam takýchto združení, uznaným organizáciám výrobcov, združeniam uznaných organizácií výrobcov a uznaným medziodvetvovým organizáciám povoľuje na obdobie šiestich mesiacov, ktoré začína plynúť odo dňa nadobudnutia účinnosti tohto nariadenia, uzatvárať dohody a prijímať spoločné rozhodnutia týkajúce sa produkcie hrozna a výroby vína, ktorých predmetom je transformácia a spracovanie, skladovanie, spoločná propagácia, požiadavky kvality a dočasné plánovanie výroby.

            Článok 2
            Členské štáty prijmú potrebné opatrenia, ktorými zabezpečia, že dohody a rozhodnutia uvedené v článku 1 nenarušia riadne fungovanie vnútorného trhu a ich cieľom bude výlučne stabilizovať sektor vinohradníctva a vinárstva.

            Článok 3
            Geografický rozsah pôsobnosti tohto povolenia je územie Únie.

            Článok 4

               1.   Po uzavretí dohôd, resp. prijatí rozhodnutí uvedených v článku 1 príslušní poľnohospodári, združenia poľnohospodárov, združenia takýchto združení, uznané organizácie výrobcov, združenia uznaných organizácií výrobcov a uznané medziodvetvové organizácie oznámia dané dohody alebo rozhodnutia príslušným orgánom členského štátu s najvyšším podielom odhadovaného objemu produkcie hrozna a výroby vína, ktorý je predmetom daných dohôd alebo rozhodnutí, a uvedú pri tom:

                           a)

                           odhadovaný objem produkcie hrozna a výroby vína, na ktorý sa vzťahuje;

                           b)

                           očakávané obdobie realizácie.

               2.   Najneskôr 25 dní po uplynutí šesťmesačného obdobia uvedeného v článku 1 príslušní poľnohospodári, združenia poľnohospodárov, združenia takýchto združení, uznané organizácie výrobcov, združenia uznaných organizácií výrobcov a uznané medziodvetvové organizácie oznámia príslušným orgánom uvedeným v odseku 1 tohto článku skutočný objem produkcie hrozna a výroby vína, ktorý bol predmetom dohôd alebo rozhodnutí.

               3.   V súlade s vykonávacím nariadením Komisie (EÚ) 2017/1185 (2) sú členské štáty povinné oznámiť Komisii tieto informácie:

                           a)

                           najneskôr 5 dní po uplynutí každého jednomesačného obdobia: dohody a rozhodnutia, ktoré im boli počas daného obdobia oznámené podľa odseku 1;

                           b)

                           najneskôr 30 dní po uplynutí šesťmesačného obdobia uvedeného v článku 1: prehľad dohôd a rozhodnutí realizovaných počas daného obdobia.

            Článok 5
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. júla 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 347, 20.12.2013, s. 671.

            (2)  Vykonávacie nariadenie Komisie (EÚ) 2017/1185 z 20. apríla 2017, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, a ktorým sa menia a zrušujú viaceré nariadenia Komisie (Ú. v. EÚ L 171, 4.7.2017, s. 113).


title: Vykonávacie nariadenie Komisie (EÚ) 2020/1061 z 13. júla 2020, ktorým sa schvaľujú zmeny špecifikácie chráneného zemepisného označenia [„Dealurile Sătmarului“ (CHZO)]

text:
                  20.7.2020

                  SK

                  Úradný vestník Európskej únie

                  L 232/39

         VYKONÁVACIE NARIADENIE KOMISIE (EÚ) 2020/1061
         z 13. júla 2020,
         ktorým sa schvaľujú zmeny špecifikácie chráneného zemepisného označenia [„Dealurile Sătmarului“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99, keďže:
         keďže:

                     (1)

                     Komisia preskúmala žiadosť o schválenie zmien špecifikácie chráneného zemepisného označenia „Dealurile Sătmarului“, ktorú predložilo Rumunsko v súlade s článkom 105 nariadenia (EÚ) č. 1308/2013.

                     (2)

                     V zmysle článku 97 ods. 3 nariadenia (EÚ) č. 1308/2013 (2) Komisia túto žiadosť o schválenie zmien špecifikácie uverejnila v Úradnom vestníku Európskej únie.

                     (3)

                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.

                     (4)

                     Zmeny špecifikácie by sa preto v súlade s článkom 99 nariadenia (EÚ) č. 1308/2013 mali schváliť.

                     (5)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Zmeny špecifikácie uverejnené v Úradnom vestníku Európskej únie týkajúce sa názvu „Dealurile Sătmarului“ (CHZO) sa schvaľujú.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. júla 2020

                  Za Komisiu

                  v mene predsedu

               Janusz WOJCIECHOWSKI

                  člen Komisie

            (1)  Ú. v. EÚ L 347, 20.12.2013, s. 671.

            (2)  Ú. v. EÚ C 100, 27.3.2020, s. 6.


title: Vykonávacie nariadenie Komisie (EÚ) 2020/1337 z 21. septembra 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Casatella Trevigiana“ (CHOP)]

text:
                  28.9.2020

                  SK

                  Úradný vestník Európskej únie

                  L 313/1

         VYKONÁVACIE NARIADENIE KOMISIE (EÚ) 2020/1337
         z 21. septembra 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Casatella Trevigiana“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Casatella Trevigiana“ zapísaného do registra na základe nariadenia Komisie (ES) č. 487/2008 (2) zmeneného vykonávacím nariadením (EÚ) č. 862/2013 (3).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (4).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Casatella Trevigiana“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. septembra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 487/2008 z 2. júna 2008, ktorým sa do registra chránených označení pôvodu a chránených zemepisných označení zapisuje názov [Casatella Trevigiana (CHOP)] (Ú. v. EÚ L 143, 3.6.2008, s. 12).

            (3)  Vykonávacie nariadenie Komisie (EÚ) č. 862/2013 z 5. septembra 2013, ktorým sa schvaľuje väčšia zmena špecifikácie názvu zapísaného do Registra chránených označení pôvodu a chránených zemepisných označení [Casatella Trevigiana (CHOP)] (Ú. v. EÚ L 240, 7.9.2013, s. 15).

            (4)  Ú. v. EÚ C 171, 19.5.2020, s. 29.


title: Vykonávacie nariadenie Komisie (EÚ) 2020/1338 z 21. septembra 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Pecorino Siciliano“ (CHOP)]

text:
                  28.9.2020

                  SK

                  Úradný vestník Európskej únie

                  L 313/3

         VYKONÁVACIE NARIADENIE KOMISIE (EÚ) 2020/1338
         z 21. septembra 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Pecorino Siciliano“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Pecorino Siciliano“ zapísaného do registra na základe vykonávacieho nariadenia Komisie (ES) č. 1107/96 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Pecorino Siciliano“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. septembra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

            (3)  Ú. v. EÚ C 170, 18.5.2020, s. 27.


title: Vykonávacie nariadenie Komisie (EÚ) 2020/1433 z 5. októbra 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Pouligny-Saint-Pierre“ (CHOP)

text:
                  12.10.2020

                  SK

                  Úradný vestník Európskej únie

                  L 331/19

         VYKONÁVACIE NARIADENIE KOMISIE (EÚ) 2020/1433
         z 5. októbra 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Pouligny-Saint-Pierre“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Pouligny-Saint-Pierre“ zapísaného do registra na základe nariadenia Komisie (ES) č. 1107/96 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Pouligny-Saint-Pierre“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. októbra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

            (3)  Ú. v. EÚ C 193, 9.6.2020, s. 34.


title: Vykonávacie nariadenie Komisie (EÚ) 2020/1469 zo 6. októbra 2020, ktorým sa do registra chránených označení pôvodu a chránených zemepisných označení zapisuje názov [„Malostonska kamenica“ (CHOP)]

text:
                  13.10.2020

                  SK

                  Úradný vestník Európskej únie

                  L 334/1

         VYKONÁVACIE NARIADENIE KOMISIE (EÚ) 2020/1469
         zo 6. októbra 2020,
         ktorým sa do registra chránených označení pôvodu a chránených zemepisných označení zapisuje názov [„Malostonska kamenica“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Chorvátska o zápis názvu „Malostonska kamenica“ do registra (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Malostonska kamenica“ by sa mal zapísať do registra,

               PRIJALA TOTO NARIADENIE:

            Článok 1
            Názov „Malostonska kamenica“ (CHOP) sa zapisuje do registra.
            Názov uvedený v prvom odseku sa vzťahuje na výrobok triedy 1.7. Čerstvé ryby, mäkkýše a kôrovce a výrobky z nich, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. októbra 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 204, 18.6.2020, s. 29.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).